lande ten behoirlijken tijde alsoe wel opde verste als
op de naeste tslants meeste prouffijte It es vorweerde
soe waner datme int voirs hoff ende huysinge aldair
tymen metsen decken oft plecken sal dat dan de voirs
wynne den wercluden den mont cost geve sal en mijn
vrouwe voirs de dachuen ende alsmen dair werct sal
de voirs wynne eene knape doen om de selve werclude
te hulpen It sal de voirs wynne jairlijx int voirs hooff
leven tachtentich goeder cusbaer bussele walmen om de
huysinge vande voirs hove mede te decken ende desgelijcx
de dachroede ende theene dienme alsdan aende huysinge
behoeve sal It sulle de voirs wynne de voirs beemden
wel en loflijc grave en ryelen en de beken veghe als
zijs te doen sulle hebben op sijne cost alsoe datt goidsh
gheen schade af en hebbe ende die ten eynde vande
voirs tmijne wel en loflijc gegrave en genoelt late
It sal de voirs wynne alle jae setten opde voirs goede
xxv goeder cusbaer levender willege poote bynne tijts
alst behoirt ten meeste orbe ende prouffijte de voirs
goidsh It sal de voirs wynne de hstrate en ande
strate oft wegen tegen oft aen de voirs goede liggen
vermake en houde wel en loflijck zonder mijnder vrouwe
oft convete cost It sal de voirs wynne alle de verdroechgde
willigen oft ande boome die niet te vtymen en doegen
moege afhouwe vande voirs goede en voe elc twee leven
pooten sette vande selve arde It sal de voirs wynne alle
leem savel steene oft tymerhout d omtrint hale datme
aldair tot eenige wercke aende huysinge voirs behoeve sal
It sal de voirs wynne alle den chijs en pacht uuyte voirs
goeden gaende betale ten tijde alsme die schuldich es te
betalen sonder afcorten des voirs es uuytgesceyde een